Κεραυνός Αιγίου (καλαθοσφαίριση ανδρών)

Ο Αθλητικός Γυμναστικός Σύλλογος Κεραυνός Αιγίου είναι ελληνικό αθλητικό σωματείο που δραστηριοποιείται στην πόλη του Αιγίου, στο Νομό Αχαΐας, όπου και βρίσκεται η έδρα του, το Κλειστό Γυμναστήριο Αιγίου χωρητικότητας 550 θέσεων καθημένων. Επίσημο έτος ίδρυσής του είναι το 1981 και αγωνίζεται με χρώματα το κίτρινο και το μπλε. Διατηρεί τμήματα καλαθοσφαίρισης όλων των ηλικιακών ομάδων.

 Ιστορική αναδρομή 
Ο Κεραυνός Αιγίου ξεκίνησε την πορεία του το 1981 αγωνιζόμενος στα τοπικά πρωταθλήματα της Ε.Σ.Κ.Α.Η. Αναδείχθηκε τέσσερις φορές Πρωταθλητής στην κορυφαία κατηγορία της Ένωσης και συγκεκριμένα κατά τη λήξη των περιόδων 1989199419992003.«Ένωση Σωματείων Καλαθοσφαίρισης Αχαΐας-Ηλείας» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

 Άνοδος στη Γ' Εθνική (2003-2006) 
Την αγωνιστική περίοδο 2003-04 συμμετείχε στο Πρωτάθλημα της Γ' Εθνικής Κατηγορίας και συγκεκριμένα στον 1ο Όμιλο Νότου όπου τερμάτισε στην 8η θέση.«Βαθμολογίες Πρωταθλημάτων» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Τη χρονιά 2004-05 ολοκλήρωσε τις αγωνιστικές του υποχρεώσεις τρεις θέσεις υψηλότερα, δηλαδή στην 5η. Σημαντική χρονιά ήταν η περίοδος 2005-06 οπότε και τερμάτισε στην κορυφή της βαθμολογίας στον όμιλό του με 20 νίκες και 4 ήττες.«Πρωταθλητές Γ' Εθνικής Ανδρών» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

 Πορεία στη Β' και την Α2 Εθνική (2006-2010) 
Το ξεκίνημα του συλλόγου στη Β' Εθνική Κατηγορία υπήρξε δυναμικό, με το σύλλογο να ολοκληρώνει τις υποχρεώσεις του για την περίοδο 2006-07 στην 6η θέση. Στην πρώτη του συμμετοχή στη διοργάνωση του Κυπέλλου Ελλάδος, ο Κεραυνός Αιγίου ηττήθηκε στην 1η Αγωνιστική της Α' Φάσης από τον Κολοσσό Ρόδου με σκορ 67-72.«Κύπελλο Ελλάδας : Πρόκριση για Ρέθυμνο και Κολοσσό», άρθρο στον ιστότοπο SportNet.gr (αναδημοσίευση), 20 Σεπτεμβρίου 2006. Την επόμενη χρονιά, 2007-08, η ομάδα του Αιγίου βρέθηκε στην 4η θέση της τελικής βαθμολογίας. Το εισιτήριο στην ανώτερη κατηγορία αναμενόταν να δοθεί στις τρεις πρώτες ομάδες, ωστόσο η αποχώρηση από τα εθνικά πρωταθλήματα του Ιωνικού Λαμίας, προσέφερε την άνοδο στον Κεραυνό που ήταν πρώτος επιλαχών.«Αποσύρεται ο Ιωνικός Λ., αλλάζουν οι κατηγορίες» , άρθρο στον ιστότοπο Contra.gr, 8 Σεπτεμβρίου 2008.«Ανέβηκε ο Κεραυνός Αιγίου», άρθρο στον ιστότοπο Sport24.gr, 8 Σεπτεμβρίου 2008. Σε ό,τι αφορά το Κύπελλο, ο σύλλογος αποκλείστηκε στην πρεμιέρα από την Αναγέννηση Φλόγας με σκορ  78-69.«Είπε «αντίο» από το Κύπελλο», άρθρο στον ιστότοπο του Σπορ FM Πάτρας, 19 Σεπτεμβρίου 2007.

Κατά τη μοναδική περίοδο που ο Κεραυνός Αιγίου έχει συμμετάσχει στην Α2 Εθνική κατηγορία, 2008-09, κατετάγη 14ος σε σύνολο 16 συλλόγων ως άτυχος τετραπλής ισοβαθμίας και υποβιβάστηκε.«Υποβιβάσθηκε το Αίγιο, «σώθηκαν» Ολυμπιάδα Πατρών και Ερμής Λαγκαδά», άρθρο στον ιστότοπο In.gr, Newsroom ΔΟΛ, 23 Μαΐου 2009. Στο θεσμό του Κυπέλλου γνώρισε τον αποκλεισμό στη 2η Αγωνιστική της Α' Φάσης όταν ηττήθηκε με σκορ 81-75 από τον Ηλυσιακό.«Προκρίθηκε από το ντέρμπι η Ολυμπιάδα», άρθρο στον ιστότοπο Contra.gr, 22 Οκτωβρίου 2008.

Η αγωνιστική περίοδος 2009-10 υπήρξε η χειρότερη για το σύλλογο μετά από σειρά ετών, εφόσον κατετάγη τελευταίος στο Πρωτάθλημα της Β' Εθνικής με μόλις 8 νίκες κι ένα μηδενισμό.«Με κάτω τα χέρια», άρθρο στον ιστότοπο της εφημερίδας «Τα Νέα της Αιγιαλείας», 28 Μαΐου 2010. Ο σύλλογος αγωνίστηκε επίσης σε δύο αγώνες Κυπέλλου, γνωρίζοντας τον αποκλεισμό από τη Νήαρ Ηστ με σκορ 67-92.«Κεραυνός Αιγίου - Νήαρ Ηστ 67-92», άρθρο στον ιστότοπο SuperBasket.gr, 30 Σεπτεμβρίου 2009.

 Πτωτική πορεία (2010-2013) 
Την επόμενη χρονιά, 2010-11, στα πλαίσια πλέον της Γ' Εθνικής, οι επιδόσεις της ομάδας υπήρξαν πολύ καλύτερες, κάτι που μεταφράστηκε στην κατάληψη της 5ης θέσης στην τελική βαθμολογία. Την περίοδο 2011-12, έχοντας συγκεντρώσει 15 νίκες και 7 ήττες, τερμάτισε στην 6η θέση της βαθμολογίας, μία χαμηλότερα από την προηγούμενη. Εν τέλει, τη χρονιά 2012-13, ο σύλλογος του Αιγίου δεν κατάφερε να τερματίσει ψηλότερα από την 9η θέση της τελικής κατάταξης, με επακόλουθο τον υποβιβασμό του στο τοπικό Πρωτάθλημα μετά από μία δεκαετή πορεία στις εθνικές κατηγορίες.«Υποβιβάστηκε ο Κεραυνός Αιγίου» , άρθρο στον ιστότοπο TheBest.gr, 15 Απριλίου 2013.

 Περίοδοι σε Εθνικές Κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο1996-97 4Γ' Εθνική 4 - ? - - ? - - -  -  -1997-98 4Γ' Εθνική 9 - 12-14 - - ? - - -  -  -1998-99 4Γ' Εθνική 11 - 8-18 - - ? - - -  -  -2003-04 4Γ' Εθνική 8 - 14-12 - - ? - - -  -  -2004-05 4Γ' Εθνική 5 - 15-11 - - ? - - -  -  -2005-06 4Γ' Εθνική 1 - 20-4 - - ? - - -  -  -2006-07 3Β' Εθνική 6 - 19-11 - - ? 1η - Α' Φάσης 1 -  -  -2007-08 3Β' Εθνική 4 - 21-9 - - ? 1η - Α' Φάσης 1 -  -  -2008-09 2Α2 Εθνική 14 - 12-18 - - Κώστας Κεφαλάς 2η - Α' Φάσης 2 -  -  -2009-10 3Β' Εθνική 16 - 8-21-1 - - ? 2η - Α' Φάσης 2 -  -  -2010-11 4Γ' Εθνική 5 - 15-11 - - Παναγιώτης Δαουλάρης - - -  -  -2011-12 4Γ' Εθνική 6 - 15-7 - - ? - - -  -  -2012-13 4Γ' Εθνική 9 - 8-14 - - Κώστας Κεφαλάς - - -  -  -2014-15 4Γ' Εθνική 7 - 14-12 - - Κώστας Κεφαλάς - - -  -  -2015-16 4Γ' Εθνική 9 - 12-14 - - Νίκος Μοσχοβάκης - - -  -  -2016-17 4Γ' Εθνική 9 - 11-17 - - Δήμος Φωτίου - - -  -  -2017-18 4Γ' Εθνική 9 - 12-14 - - Ανδρόνικος Γκιζόγιαννης - - -  -  -2018-19 4Γ' Εθνική 13 - 5-21 - - Γιάννης Αγγελόπουλος - - -  -  -

 Παραπομπές 

 Εξωτερικοί σύνδεσμοι 

 «1981 – 2016: 35 χρόνια Κεραυνός Αιγίου», αφιέρωμα στον ιστότοπο ProtiOnline.gr, 26 Μαρτίου 2016.

Κατηγορία:Α.Γ.Σ. Κεραυνός Αιγίου
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.Κ.Α.Η.
Κατηγορία:Ιδρύσεις ομάδων καλαθοσφαίρισης το 1983